ועדת הכספים, כנסת 25, פרוטוקול מספר 49, 2023-02-06 00:00

משה גפני: אני פותח את ישיבת ועדת הכספים

משה גפני:  אנחנו נעסוק בהצעה לסדר-היום של חבר הכנסת בצלאל אברהם: עליית מחירי הנדל"ן

משה גפני:  המציאות היא שאנחנו זמן רב, שנים רבות בעצם, ומה שקרה לאחרונה, שמחירי הדירות זינקו ומחירי הנדל"ן באמת הפכו להיות נושא שהוא בלתי מתקבל על הדעת

משה גפני:  המציאות הזאת שבה זוג צעיר או משפחה רוצים לרכוש קורת גג, זה כמעט בלתי אפשרי, בכל היבט שאנחנו מדברים עליו, גם המיסים שמשלמים על הדירה, גם ההיצע שמינהל מקרקעי ישראל – או רמ"י יותר נכון – עושה בזה כרצונו, יש מקומות שהוא מוציא קרקעות ויש מקומות שלא

משה גפני:  אחרי כן גם יש את הריבית על המשכנתאות

משה גפני:  המציאות הזאת היא מציאות שאי אפשר לעבור לסדר-היום, זה דבר שצריך טיפול אינטנסיבי ואי אפשר להגיד, בעולם המצב שונה

משה גפני:  כאן המצב רע מאוד מבחינת מחירי הנדל"ן

משה גפני:       משרד האוצר פה?      

יפתח עשהאל: כן

משה גפני: יופי

משה גפני:  תודה

משה גפני:  על פי רוב כשיש משבר כלכלי, אתם במשרד האוצר אומרים, בואו נגבה עוד כסף

משה גפני:  כך עשיתם לי בקדנציה הקודמת שלי, שבאתם ואמרתם, הייתה עלייה במחירי הדירות אז אנחנו נטיל מס רכישה יותר גבוה

משה גפני:  כל פעם אתם באים עם פתרונות שהם פתרונות של תוספת כסף לאוצר

משה גפני:  במקום להכניס יד לכיס –  הרי כל דירה שמישהו קונה, אתם מקבלים מזה הרבה כסף – במקום להכניס יד לכיס ולהגיד אנחנו נוזיל את המחירים, אתם מעלים עוד מיסים, עוד מיסוי שבמציאות הזאת מקשה על הזוגות הצעירים, על הדיירים, ואנחנו נצטרך עם העניין הזה להתמודד

משה גפני:       אנחנו הולכים עכשיו לקדנציה, נראה שהיא ארוכה

ולדימיר בליאק: לא בטוח

אברהם בצלאל: איך שזה נראה בכל אופן

משה גפני: אני לא פתחתי את זה לדיון

ולדימיר בליאק: בהערת ביניים

משה גפני: נראה שהולכים לזה

משה גפני:  אני חושב שגם טובת האזרחים, שתהיה קדנציה ארוכה כי הקדנציות הקצרות האלה נותנות את האפשרות, במקרה הזה לאנשי משרד האוצר, לעשות בדירות כבתוך שלהם, כשיש שלטון שהוא נושא באחריות, ועל זה לפי דעתי לא צריך שיהיה ויכוח

משה גפני:  יש כאלה שרוצים שתהיה ממשלה כזאת ויש כאלה שרוצים שתהיה ממשלה אחרת, אבל צריך שיהיה שלטון יציב, על זה אין ויכוח ואת זה צריך לעשות ואנחנו צריכים עכשיו להתמודד עם עליית מחירי הנדל"ן

משה גפני:  אני מודה לך, חבר הכנסת אברהם בצלאל, שהעלית את העניין הזה ואמרתי לך שאנחנו מייד נביא את זה לדיון בוועדה

משה גפני:  הבמה לרשותך, בבקשה

אברהם בצלאל: צוהריים טובים, אדוני יושב-ראש הוועדה, תודה רבה על המהירות שקבעת את הדיון

אברהם בצלאל:  הנחישות שלך, העבודה המאומצת שלך בהורדת הריבית, הורדת המחירים, זה דבר חשוב מאוד

אברהם בצלאל:  אתה נאבק וזה מאבק של כולנו

אברהם בצלאל:  כמובן, אני שמח לראות פה את כל האנשים שהגיעו לדיון הזה – יושב-ראש השלטון המקומי חיים ביבס, כל החברים מסביב, שרגא בירן, באמת כל האנשים המיוחדים שהגיעו לפה, חברי הכנסת – יישר כוח גדול על הדיון הזה

אברהם בצלאל:       לא סוד שמחירי הדיור מרקיעים שחקים, למעלה מ-20% בשנתיים האחרונות זה דבר שהוא לא נתפס

קריאה: בשנה

אברהם בצלאל: בשנה-שנתיים האחרונות, למעלה מ-20% התייקרות מחירי הדיור, זה דבר שהוא באמת לא נורמלי

אברהם בצלאל:  היום חל ט"ו בשבט, מן הסתם הרבה מהחברים נטעו ובשעות אלה נוטעים אילנות

אברהם בצלאל:  חשוב מאוד, אבל דיור בר השגה לזוגות צעירים או לאנשים שצריכים לקנות דירה זה דבר ראשון בחשיבותו, מצרך אלמנטרי של כל אזרח ואזרח במדינה שלנו באמת לחיות בכבוד

אברהם בצלאל:       פרשת ויגש, כתוב שאחי יוסף באו לפרעה וכשהם הציגו את עצמם פעם ראשונה לפרעה הם אמרו: לגור בארץ באנו

אברהם בצלאל:  הבקשה של האזרחים זה בסך הכול לגור בארץ

אברהם בצלאל:  אנחנו אחרי מאות שנות גלות, ברוך השם לפני 74 שנים, מציינים היום, הוקמה הכנסת ביום הזה

אברהם בצלאל:  בסוף אנשים מבקשים רק דבר אחד, דבר קטן, לגור בארץ הזאת, ולצערנו הרב, הדבר הזה הוא לא אפשרי – לא בשכירויות ולא בדירות עצמן

אברהם בצלאל:      רק אתמול הייתי בסיור עם כמה חברי כנסת, גם יצחק פינדרוס שנמצא איתנו, היינו בעטרות

אברהם בצלאל:  עבר בוועדת התכנון והבנייה אישור על 9,000 יחידות דיור ורק בגלל ביורוקרטיה כזו או אחרת או גחמות של איזה שרה לשעבר שהחליטה להקשות על הבנייה זאת, אתה פשוט רואה מקום, מהמקומות הבודדים שנשארו עדיין בירושלים לבנייה, ולצערנו הרב, למעלה משנה זה תקוע, רק בגלל גחמות כאלה ואחרות, שוודאי זה פתרון קטן שיכול להביא לפתרון גדול

אברהם בצלאל:      לפני שאגע בפתרונות, ישנם צעדים שצריך לנקוט כדי לשמר את הדברים שיעזרו למתן את המחירים

אברהם בצלאל:      אני רוצה באמת להודות פה ולציין את חבר הכנסת, יושב-ראש הסיעה שלנו, ינון אזולאי, שפועל להאריך את תוקפו של חוק הדיור הציבורי, שאמור לפוג בעוד כשבועיים

אברהם בצלאל:  סך הכול הדבר הזה יכול לעזור מאוד למשפחות ותיקות לקנות דירות ב-90% הנחה, הדבר הזה חשוב מאוד

אברהם בצלאל:       אני ער לעובדה שממשלות ושרים רוצים להוביל מהפכות כאן ועכשיו, כל אחד לא יודע מתי הוא יגיע ומתי הוא יזוז מהכיסא שלו אז הוא בא ליצור פתרונות כאן ועכשיו, אבל הדבר הזה הוא לא נכון, ודאי לא בנושא הזה

אברהם בצלאל:  בשביל באמת לעצור את הטירוף הזה של המחירים ושאנשים יוכלו לקנות דירות, צריך לעשות משהו באמת מהותי, רציני, ואין קיצורי דרך

אברהם בצלאל:  חייבים לחשוב על פתרונות ארוכי טווח, לצד פתרונות שנקראים עזרה ראשונה

אברהם בצלאל:       יש כמה נושאים שאני חושב שצריכים להעלות ולנסות לראות איך אפשר לפתור את הבעיה

אברהם בצלאל:  הבעיה המרכזית היא שאין מספיק קרקעות לבנייה, המדינה לצערנו לא משווקת מספיק קרקעות

אברהם בצלאל:  רמ"י טוענים שאין מספיק קרקעות במדינה, אבל זה ודאי לא נכון

אברהם בצלאל:  מי שמכיר את דוח מבקר המדינה בשנת 2022 יודע שהטענה הזאת בכלל לא נכונה

אברהם בצלאל: 90% מהקרקעות שייכים למדינה, ובכל אופן לא מפשירים אותן ולא נותנים לאנשים לבנות עליהן

אברהם בצלאל:       בעיה נוספת זה המיסוי

אברהם בצלאל:  קבלן שרוצה היום לבנות, דבר ראשון, 6% הוא צריך לשלם על הקרקע עצמה, ועוד היטלי השבחה

אברהם בצלאל:  יוצא שקרוב ל-55% מעלות הבנייה של הדירה עצמה זה סך הכול מיסוי

אברהם בצלאל:  צריך לעצור את זה אחת ולתמיד

אברהם בצלאל:  היושב ראש הרב גפני הזכיר קודם את האוצר, שכשיש עליות אז מנסים להעלות עוד בשביל להביא עוד כסף לאוצר עצמו

אברהם בצלאל:  הקבלן, שמשלם כל כך הרבה כסף למיסוי, בסוף על מי זה מושת? בסוף זה על האזרח עצמו, על הקליינט עצמו שבא לקנות את הדירה

משה גפני: מיצית פחות או יותר

אברהם בצלאל: אמרנו, הנושא של מיסוי הדירות עצמן, מס הרכישה וכל הדברים האלה

אברהם בצלאל:  ובסוף היום עוד נושא אחד, כשרמ"י יוצאים למכרזים, מי שזוכה בזה זה הקבלן שמביא את הסכום הכי גבוה, שמציע את ההצעה הכי גבוהה

אברהם בצלאל:  בסוף מי שמשלם את זה זה האזרח עצמו

אברהם בצלאל:      לדעתי, צריך לנסות שהמכרזים שיוצאים, מי שיזכה בהם זה מי שמביא את המחיר הממוצע, לא המחיר הכי נמוך כי אז הקבלנים ייתנו את ההצעה הכי נמוכה בשביל לקבל את הקרקעות, המחיר הממוצע הוא הדבר הכי חשוב

אברהם בצלאל:       לדעתי, אם יעשו את הדברים האלה, אולי נביא לפתרון אמיתי בדיור

אברהם בצלאל:  אני כן מבקש, אדוני היושב-ראש, שהדיון לא יהיה חד-פעמי, הדיון הזה צריך לעלות כל הזמן, עם מעקבים, לראות שבאמת אחת ולתמיד נפתור את הבעיה האמיתית של הדיור

אברהם בצלאל:  תודה

משה גפני: תודה

משה גפני:  תודה רבה שהעלית את הנושא הזה

משה גפני:  אני מבקש לברך בהזדמנות הזאת את גברת נחמה בוגין, שנבחרה ליושבת-ראש לשכת שמאי המקרקעין

משה גפני:  שיהיה לך בהצלחה

משה גפני:  את יכולה לראות בוועדת הכספים מקום שאת יכולה לבוא ולהעלות את הנושאים שלכם

משה גפני:  שיהיה לך בהצלחה

נחמה בוגין: תודה רבה

משה גפני: חיים ביבס, ראש עיריית מודיעין מכבים רעות ויושב-ראש מרכז השלטון המקומי

משה גפני:  בבקשה

חיים גבתי: בוקר טוב, אדוני היושב-ראש, חברי הכנסת, ראשי רשויות, מכובדיי כולם, אני חושב שאין סוד שמחירי הדירות רק בשנה האחרונה עלו ב-20%, בשנים האחרונות עלו במספרים פשוט דמיוניים, ויש פה מצב שהוא לא סביר לכל הדעות

חיים גבתי:       אנחנו כבר הרבה שנים מציגים תוכניות שהמדינה מתעלמת מהן, הממשלה, משרד הבינוי והשיכון, מינהל מקרקעי ישראל, כולם עסוקים בעיקר בלעשות כסף על הגב של הזוגות הצעירים, על הגב של אלה שצריכים לקבל את הסיוע האמיתי, ואני חושב שבשנים האחרונות צצו הרבה מאוד תוכניות

חיים גבתי:  צצו תוכניות כאלה ואחרות, כל התוכניות בסופו של דבר הולידו אולי סיוע לאחוזים בודדים, לא מעט מהזוגות שזכו בדירה והדרך עד שיקבלו אותה, החזירו אותה משום שהם לא יכולים לעמוד בתהליך

חיים גבתי:       רק לסבר את האוזן, אדוני היושב-ראש, בשנה האחרונה, מינהל מקרקעי ישראל הרוויח 38 מיליארד שקלים על הגב של כולנו

חיים גבתי:  שנה לפני כן – 21 מיליארד שקלים

חיים גבתי:  בסוף זה לא המינהל, זה האוצר

חיים גבתי:  מי שמנהל ומנתב ומנווט את הכול במדינה זה אוצר מדינת ישראל

חיים גבתי:  כמה כסף מזה, אדוני היושב-ראש, הוחזר לזוגות צעירים? אפס שקלים

חיים גבתי:  אפס שקלים

חיים גבתי:       במקומות שהם מקומות הביקוש, הם בלאו הכי מרוויחים

חיים גבתי:  קח לדוגמה את מודיעין, כל שכונה שאני משווק, המדינה מכניסה מאות מיליונים לכיס שלה, אחרי כל ההוצאות – פיתוח, בינוי, כל הדברים מסביב

חיים גבתי:      לכן, אני חושב שהגיע הזמן לשחרר את מה שאנחנו אומרים הרבה זמן, והתוכנית שלנו היא תוכנית מאוד מאוד פשוטה, הצגתי אותה גם לשר האוצר לפני כמה ימים, שהסתכל עליה והבין שיש היגיון בדברים

חיים גבתי:       בכל שכונה, לצורך העניין נגיד שכונה של 1,000 יחידות דיור, 30% אוטומטית הולך לטובת בנייה לזוגות צעירים

חיים גבתי:  עלות הקרקע היא אפס

חיים גבתי:  גם הרשות לא מרוויחה, גם האוצר לא מרוויח, גם רשות מקרקעי ישראל לא מרוויחים

חיים גבתי:  עלות הבנייה ליזמים – ועם כל הכבוד לכל הנציגים שלהם פה – בסוף הקרקע היא שלנו, היא לא של אף אחד אחר

חיים גבתי:       התבלבלו פה קצת היוצרות

חיים גבתי:  אנשים זוכים בקרקע, היא לא שלהם

חיים גבתי:  הקרקע של המדינה, המשאב היקר ביותר שייך לתושבי מדינת ישראל

חיים גבתי:  30% הולך לזוגות צעירים, עלות בנייה בלבד

חיים גבתי:  כמו שאני, אדוני היושב-ראש – ואתה מטפל בחלק מהדברים האלה – בונה את כיתות הלימוד, את מוסדות הציבור, אנחנו בונים במאות מיליונים, אין שום בעיה שגם ניכנס בחלק מהרשויות מתחת לאלונקה ונבנה בעלות בלבד

חיים גבתי:      העלות היום במדינת ישראל היא 6,000 שקלים למטר מרובע, על זה תוסיף on top פיתוח, תכנון, כל הדברים, 10,000, כפול 100 מטר דירה ממוצעת, זו הדירה שתהיה לזוגות צעירים, מיליון שקלים

חיים גבתי:  אזור הביקוש גדרה-חדרה – 1

חיים גבתי: 4 מיליון, כדי שיסבסדו את הפריפריה

חיים גבתי:  פריפריה – 700,000 שקלים ליחידת דיור

חיים גבתי:       אפשר לייצר בכל שכונה 30% לזוגות צעירים, 70% שוק חופשי

חיים גבתי:  שוק חופשי, מי שרוצה דירה שנייה, עם כל הכבוד, שישלם כל מחיר שיהיה, ואז זה  ייצר פה איזון שהוא לא קיים

חיים גבתי:       מה שקורה היום, שהאוצר, הוא לא רוצה לפתור את הבעיה – שלא תטעה, אדוני היושב-ראש

חיים גבתי:  האוצר רוצה את הדבר הזה כי הוא מכניס עשרות מיליארדים שסגרו לו את הגירעון של הקורונה, סגרו לו עוד כמה דברים, סוגרים לו עוד כמה דברים עתידיים שהוא הכין

משה גפני: מאה אחוז

חיים גבתי: ולכן, בנושא הזה אני חושב שהגיע הזמן לעשות מעשה, לקבל החלטה – 30% לזוגות צעירים, קרקע אפס, הרשות לא מרוויחה חלף, מינהל מקרקעי ישראל לא מקבל על הקרקע, האוצר לא מכניס את היד שלו לזוגות צעירים, וזוגות צעירים, פעם אחת בחיים מגיע להם שיקבלו דירה של 100 מטר בממוצע ולא יעמדו בתור כדי לקבל ממישהו שקנה את הקרקע שהיא שלנו

חיים גבתי:  הקרקע היא שלנו והיא צריכה להישאר שלנו

משה גפני: תודה רבה

משה גפני:  חיים ברוידא, ראש עיריית רעננה, אם אפשר בקצרה, אני רוצה לתת לחברי הכנסת ואחרי כן למשרדי הממשלה

משה גפני:  בבקשה

חיים ברוידא: אני לא אלך סחור סחור ואני באמת לא באתי להתנגח, גם אם אני אשמע קצת ביקורתי

משה גפני: מה זאת אומרת? אתה הולך עכשיו לנאום נאום משעמם?     

חיים ברוידא: לא, לא, לא

חיים ברוידא:  אני לא רוצה להישמע ביקורתי

משה גפני: מאה אחוז

משה גפני:  בסדר

חיים ברוידא: מה שאני רוצה לומר זה שבואו נחליף את הדיסק לא בנושא נדל"ן אלא בואו נדבר חברתית

חיים ברוידא:  ביום שישי או ביום שבת, אני לא זוכר, בטלוויזיה בערוץ 12 הייתה כתבה

משה גפני: זה היה ביום שישי

חיים ברוידא: כנראה שאתה ראית ביום שבת, אתה לא ראית

חיים ברוידא:  בכל מקרה, כבוד היושב-ראש, ראיתי שם ילדים בני חמש ושש שגרים היום ביוון ובאיטליה ובפורטוגל, מקימים מושבות של ישראלים

חיים ברוידא:  ילדים שלומדים בשיעורים פרטיים את השפה היוונית, את האיטלקית ואת הפורטוגזית, והם לא יחזרו לישראל

משה גפני: בקפריסין

חיים ברוידא: גם בקפריסין, בין השאר

חיים ברוידא:  ולכן, מה שאני אומר, בואו נחליף את הדיסק ונתחיל לדבר חברתית

חיים ברוידא:  אנחנו מאבדים פה את הצעירים שלנו ששירתו בצה"ל, והילדים שלהם לא יחזרו

חיים ברוידא:  הם יעלו על טיסות  לביקורי מולדת – שעתיים, חצי שעה מישראל – וזה מה שיקרה

חיים ברוידא:       לכן, אנחנו חייבים היום להגיע למצב שבו נאמר לרמ"י ונאמר לאוצר: די עם המצב הזה שאנחנו היום שוחקים את הצעירים, ולא רק את הצעירים, גם את ההורים שלהם, כי ההורים שלהם רוצים שימשיכו לגור

חיים ברוידא:  אנשים שהגיעו לפנסיה, היום לוקחים ואת הכסף שלהם מנסים להביא לילדים כדי שיגורו לידם

חיים ברוידא:       לא יעלה על הדעת היום שרמ"י תשווק קרקע כמו שמשווקים בשוק הפרטי

חיים ברוידא:  היום קבלן פרטי מגיע, אומרים לו: זה שווה מיליון שקל, מי שייתן יותר הוא שיקבל את הקרקע

חיים ברוידא:  אז מה קורה? קבלן נותן מה שהוא נותן בשוק הפרטי ולכן אלה המחירים

חיים ברוידא:      רמ"י היא שגרמה היום לכל הטלטלה במשק הישראלי, כולל הנושא של שכירות דירות

חיים ברוידא:  אין סיבה שהילדים שלי, שלושתם ישלמו 7,500 שקל כל אחד בחודש ליחידת דיור

חיים ברוידא:  אין סיבה בעולם, ואני אומר את זה מהזווית של רעננה, שאולי נשמעת יוקרתית

חיים ברוידא:  הילד שלי לא יכול בשלושה מיליון שקלים לקנות דירת שלושה חדרים, בארבעה מיליון שקלים דירת ארבעה חדרים, או חמישה מיליון לחמישה חדרים

חיים ברוידא:      אנחנו חייבים לתת את הדעת על הדברים האלה, ואני קורא לכולם כאן, בואו נתעשת, נחשוב חברתית

חיים ברוידא:  אנחנו מאבדים דור שלם איכותי שלא יחזור למדינת ישראל

חיים ברוידא:  תודה

משה גפני: תודה רבה

משה גפני:  אני מבקש מנציג האוצר ונציג רמ"י, תתקשרו למשרדים לשאול האם תסכימו לוותר על חלק מהכסף כדי להוזיל את מחירי הדירות

משה גפני:  אני רוצה לדעת תשובות לשאלה הזאת, זאת שאלה מרכזית

משה גפני:  חבר הכנסת פינדרוס, אם אפשר בבקשה כולם בקצרה, אנחנו נצטרך להמשיך את הדיון

יצחק פינדרוס: אדוני היושב-ראש, כשמדברים על יוקר המחיה באופן כללי ומדברים על משבר הנדל"ן, אלה שני דברים שאינם קשורים אחד בשני, ואני אגיד גם למה

יצחק פינדרוס:      יוקר המחיה, יש בעיות, יש כוחות שוק, יש דברים אובייקטיביים שקורים

יצחק פינדרוס:  משבר הנדל"ן, אשמה אך ורק מדינת ישראל, לא קשור לשום כוחות שוק, לא קשור לשום דבר

יצחק פינדרוס:  היא מחזיקה מטעם אזרחי ישראל ברוב קרקעות המדינה, זאת המציאות, והקרקעות האלה שייכות לאזרחי ישראל ולא שייכות לאף פקיד באף מקום, ואת הדבר הזה צריך אחת ולתמיד באומץ לפרק

יצחק פינדרוס:       הדבר הזה שבאה רשות ומחזיקה בקרקעות של אזרחי ישראל – הזכיר אברהם בצלאל, אתמול היינו בסיור בעטרות, אז את כפר עקב בנו על אדמות קק"ל, אף אחד אבל לא שילם עליהן, פשוט בנו, ואז העלויות של הבנייה הן שליש

עאידה תומא סלימאן: - - -     

יצחק פינדרוס: כן, אדמות קק"ל, יש לי חדשות בשבילך

יצחק פינדרוס:  אדמות קק"ל רשומות בטאבו כי בצפון ירושלים יש רישום בטאבו, בשליש מהמחיר שמשלם שכן לידם

יצחק פינדרוס:  למה שכן לידם משלם פי שלושה? כי מישהו מנהל את זה, מישהו מנהל ביורוקרטיה ואז אתה משלם למאכער ומשלם ליזם ומשלם לקבלן ומשלם לכל אחד מהמשלמים ולזה שישביח את הקרקע

יצחק פינדרוס:  בסוף, יש פה משאב ששייך לאזרחי ישראל, והמשאב הזה, אדוני היושב-ראש, אם לא נתפוס את השור בקרניו, ניקח את רמ"י, את הקרקעות האלה ונבין שהן משאב של אזרחי ישראל, לא למילוי אוצר המדינה, כמו שאמר חיים ביבס, אלא משאב ששייך לילדים שלנו בשביל שיוכלו לגור כאן, לא נצליח לפתור את הבעיה

יצחק פינדרוס:  תודה רבה

משה גפני: תודה

משה גפני:  אלי דלל

אליהו דלל: שלום לכולם

אליהו דלל:  נושא הדיור הוא כשל שוק של המדינה

אליהו דלל:  אני העליתי את הנושא הזה בכנסת כסגן ראש עיר ב-2010, העליתי את זה גם לשר האוצר יאיר לפיד ב-2014 והצעתי, ואני רוצה לומר לכם שמה שאומר השלטון המקומי היום, הוא צודק

אליהו דלל:       חלק מהרעיונות האלה הועלו גם לפני עשר שנים, אבל הם לא נתקבלו באף פורום כי לא היה דיון עם האנשים שמסוגלים לבצע, וזה השלטון המקומי

אליהו דלל:  כל הזמן מאשימים את השלטון המקומי שהוא לא נותן היתרים

אליהו דלל:  אני רוצה לומר לכם שאם עובדים לפי תב"ע, השלטון המקומי יכול לתת היתרים גם בחצי שנה, והייתי יושב-ראש ועדה ונתתי גם היתרים בארבעה חודשים

אליהו דלל:      הבעיה היא בהיצע של קרקעות

אליהו דלל:  אם המדינה, בעצם זה רמ"י – ואתם יודעים מה, אני אגיד פה משהו, אני לא יודע אם זו כותרת או לא – אבל צריך לפרק את רמ"י

אליהו דלל:  לא יעזור, חברים, לא יעזור, כי רמ"י, שנים על גבי שנים עוצר את נושא שיווק הקרקעות

אליהו דלל:  אין לי בעיה שיעצור את שיווק הקרקעות לעשירים

אליהו דלל:  אנחנו מדברים פה על שיווק קרקעות לזוגות צעירים

אליהו דלל:       בואו נבין איפה הבעיה

אליהו דלל:  הבעיה היא חברתית במלוא מובן המילה

אליהו דלל:  אנחנו רוצים לגדל פה את הילדים שלנו ואת הנכדים

אליהו דלל:  מי לא רוצה להוריד מחירים? רמ"י לא רוצה להוריד מחירים

אליהו דלל:  בנקים לא רוצים להוריד מחירים

אליהו דלל:  קבלנים, לא בטוח שרוצים

אליהו דלל:  ומשקיעים, בכלל לא רוצים להוריד

אליהו דלל:       אז מה שנשאר זה אותם זוגות צעירים

אליהו דלל:  בואו נשווק היום קרקעות לכל מתחם – והציע את זה חיים ביבס, יושב-ראש המרכז לשלטון מקומי, ואני אומר לכם שהצעתי את זה גם ב-2014, העברתי לך חיים את המכתבים, ומה אמרתי? להפריד את הקרקע מהבנייה

אליהו דלל:  אם ילכו לכיוון הזה, שבשיווק של נניח 1,000 יחידות דיור, 10% או 15% הולכים לדיור בהשכרה לזכאים, 15% או 20% ילכו לזוגות צעירים זכאים, אנחנו פתרנו את הבעיה כי הוצאנו את הנושא של עלות הקרקע מהבנייה

אליהו דלל:       וההיצע, הוא צריך להיות כמה שיותר לשווק

אליהו דלל:  יש מספיק קרקעות בשיווקים בערי ישראל, מה שנקרא  צמודי דופן, יש ביישובים

אליהו דלל:  דרך אגב, אחת הבעיות שהיו בקדנציה הקודמת זה חוסר תיאום בין שרת התחבורה לרמ"י כי רמ"י רצה בזמנו לשווק קרקע, בא משרד התחבורה ואמר: אני לא מעבירה פה כבישים, אז אי אפשר לשווק קרקעות אם אין כבישים

אליהו דלל:  יש פה בעיה של כשל שוק של המדינה

אליהו דלל:  תודה

משה גפני: תודה רבה

משה גפני:  רמ"י, בבקשה, ניסים אברהם

ניסים אברהם: צוהריים טובים

ניסים אברהם:  קצת נתונים

ניסים אברהם:  סוף 2022, כמות השיווקים, מעל 101,000; עסקאות בקרקע ליחידות דיור - - -     

אליהו דלל: באיזה מחיר? זאת הבעיה

ניסים אברהם: קצת סבלנות

ניסים אברהם:  כמות העסקאות – 80,500 יחידות דיור בשנת 2022, מתוכן 46,342 לזכאי מחיר מטרה, כ-6,200 יחידות בדירה להשכיר

משה גפני: כמה כסף רמ"י קיבלה ממכירת הקרקעות?     

ניסים אברהם: כ-37 מיליארד

ניסים אברהם:  המחיר שנאמר כאן הוא נכון, אבל אני רוצה להתייחס לדברים של החברים

משה גפני: זאת אומרת, אתם לוקחים כסף מזוגות צעירים - - -     

חיים גבתי: אדוני היושב-ראש, הייתי - - -     

משה גפני: לא משנה, בסדר

ניסים אברהם: אני רוצה להתייחס

משה גפני: תתייחס, זה בסדר גמור, בשביל זה הוזמנת

משה גפני:  אני רק רוצה להעמיד דברים על דיוקם, יכול להיות שלא הבנתי

משה גפני:  אתם לוקחים כסף מכאלה שהם משפחות במצוקה כלכלית או זוגות צעירים, כדי לסבסד

משה גפני:  הרי מה אתם עושים עם הכסף הזה?     

ניסים אברהם: אני אסביר איך אנחנו משווקים

משה גפני: לא להסביר, רק תגיד

אליהו דלל: הם שודדים, הם לא לוקחים

משה גפני: למה הולך הכסף?      

ניסים אברהם: חלק מהכסף נכנס כמובן גם לאוצר אבל חלק מזה גם משמש לפיתוח

ניסים אברהם:  כדי להוביל שיווק של דירות - - -     

משה גפני: כמה נכנס לאוצר?     

ניסים אברהם: אני לא יודע להגיד את המספר הזה, אדוני

אליהו דלל: סליחה, אל תטעה

אליהו דלל:  הפיתוח הוא בנפרד

יצחק פינדרוס: הפיתוח גם חוזר אליכם

יצחק פינדרוס:  אדוני היושב-ראש

אליהו דלל: לא להטעות

אליהו דלל:  במכרזים שיוצאים יש מחיר לקרקע ויש מחיר לפיתוח

אליהו דלל:  אל תטעה

יצחק פינדרוס: לא, הוא משתמש במימון ביניים

משה גפני: רבותיי, עם כל הכבוד, הוא לא אשם בעניין הזה, אנחנו אשמים

משה גפני:  אנחנו מאפשרים שנים רבות לקחת כסף מזוגות צעירים כדי לסבסד כל מיני דברים אחרים

משה גפני:  מה אתם רוצים ממנו?      

שרגא גורן: מי ששולט במינהל זה ממשלת ישראל

ניסים אברהם: הציע כאן מר ביבס, ואני מכבד את ההצעה שלו, 30% לזוגות צעירים ו-70% לשוק חופשי

ניסים אברהם:  התהליך שאנחנו מקדמים בשנתיים האחרונות מדבר על אחוזים הרבה יותר גבוהים

ניסים אברהם:  עד לא מזמן היה 60:40, היום אנחנו מדברים על 80:20, קרי 80% מהדירות - - -     

יצחק פינדרוס: כמה מהכסף זה ה-80%?     

משה גפני: עם כל הכבוד, לא נעים לי להסביר את חיים ביבס, אבל אני רוצה להסביר אותו

חיים גבתי: ימות המשיח

ניסים אברהם: אם המטרה היא לצעוק עליי זה בסדר אבל תנו לי להשלים משפט

משה גפני: לא, ממש אני לא צועק עליך, אני צועק על עצמי

מיכאל ביטון: אם היית שומע צעקות שלו, היית מבין שעכשיו הוא נחמד

משה גפני: לא, אני לא צועק עליך

משה גפני:  אתה עושה את עבודתך, זה בכלל לא הנושא

משה גפני:  אני אגיד מה הוא אומר

משה גפני:  אתה לא יכול לדבר על מה שנותנים לזה ומה שנותנים לזה

ניסים אברהם: אני רוצה להתייחס לזה בדיוק, אדוני היושב-ראש

משה גפני: מה שהוא אמר, הזוג הצעיר הזה, אתה לוקח ממנו כסף ואתה מסבסד עם זה דברים שזה לא עניין שלו בכלל

משה גפני:  כשהוא קונה את הדירה הזאת, למה הוא צריך לתת לך מס?     

ניסים אברהם: אדוני, אני לא מדבר על מיסים, אני מדבר על תשלומים עבור - - -     

משה גפני: תשלום

משה גפני:  מה זה אם לא מס?      

ניסים אברהם: אם אפשר להסביר את המנגנון של המכרז כי אולי אנשים כאן לא מכירים את המנגנון

משה גפני: אנשים מכירים הכול

משה גפני:  שואלים אותך

ניסים אברהם: לא, אני מסביר לעצמי את מה שאדוני אמר

משה גפני: אל תסביר

משה גפני:  שואלים אותך שאלה אחת: הזוג הצעיר, כשהוא קונה דירה על קרקע של רמ"י, כמה כסף הוא נותן לך, שהכסף הזה לא מיועד לדירה, הוא מיועד לדבר אחר?     

ניסים אברהם: זו בדיוק הנקודה, כנראה כיוונתי לדעת גדולים, אדוני

ניסים אברהם:  בתוך המכרז עצמו של מחיר מטרה מוגדר שווי למטר מרובע בנוי – מר דלל נמצא בנתניה, אנחנו נשמע עוד מעט את חוות דעתו – אבל בגדול, אנחנו עושים את זה נכון לסוף 2020 כדי לא לשקלל את עליות המחירים שהיו ב-21', 22'

ניסים אברהם:  ואז קובעים כמה שווי למטר בנוי, ודייר הקצה יודע, הקבלן יודע, ש-80% מהדירות הוא מוכר לפי שווי מטר שמוגדר במכרז – הוא לא יכול להעלות את המחיר של זה – יש בתוך הדירה מקדמים למפרסת, לחניה וכיוצא בזה

ניסים אברהם:  אבל, לו יצויר שבנתניה – שאתה אדוני מר דלל מכיר – בשכונת חבצלת, קבעו ששווי מטר בנוי 17,000 שקלים לסוף 2020 - - -     

חיים גבתי: אתה מבין שזה 700,000 שקלים מעל העלות האמיתית? ובמתמטיקה פשוטה

ניסים אברהם: אני רוצה להמשיך

ניסים אברהם:  בכל זאת, מר ביבס, אם יש לך קצת סבלנות

מיכאל ביטון: איזה סבלנות תהיה לו? זוגות צעירים, מה סבלנות?     

ניסים אברהם: בשכונת חבצלת שאתה מכיר, 17,000, דהיינו ל-100 מטר אנחנו מדברים על 1

ניסים אברהם: 7 מיליון

אליהו דלל: 1

אליהו דלל: 7 מיליון - - -     

ניסים אברהם: תהיה טיפה סבלני, תקשיב עד הסוף

קריאות: - - -     

משה גפני: לא, אתה לא יכול להגיד לחבר כנסת להיות סבלני

ניסים אברהם: משפט אחרון, אדוני, ואני מסיים

משה גפני: הוא חבר כנסת

משה גפני:  אם אתה רוצה להיות סבלני אתה צריך להיבחר לכנסת דרך פריימריז או דרך מועצת גדולי התורה

ניסים אברהם: אז אני רק אומר משפט אחרון

משה גפני: אתה לא יכול להגיד לחבר כנסת להיות סבלני

משה גפני:  הוא יהיה מה שהוא

משה גפני:  בבקשה, משפט אחרון

ניסים אברהם: מר דלל, על הסכום של ה-1

ניסים אברהם: 7 מיליון, הקבלן מחויב לתת הנחה נוספת של כ-300,000 שקלים, דהיינו לדייר הקצה, דירה בחבצלת, 1

ניסים אברהם: 4 מיליון

משה גפני: תודה רבה

יצחק פינדרוס: אבל למה 300 ולא מיליון

יצחק פינדרוס:  זאת הייתה השאלה של חיים ביבס ושל היושב-ראש

משה גפני: חמד עמאר, בבקשה

ניסים אברהם: דיבר מר ביבס על עוגן של - - -     

יצחק פינדרוס: - - -     

משה גפני: פינדרוס, אתה לא מנהל איתו דיאלוג

משה גפני:  אני מבקש לא להתפרץ, זה ועדת כספים פה, זה לא רמ"י שאתם עושים מה שאתם רוצים

משה גפני:  פה יש יושב-ראש

משה גפני:  זמני, אבל יש

משה גפני:  בבקשה

חמד עמאר: אדוני היושב-ראש, שמעתי אותך, שמעתי את חברי הכנסת, שמעתי את כולם תוקפים את רמ"י

חמד עמאר:  הרי מי אחראי על רמ"י? ממשלת ישראל

חמד עמאר:  מי ממנה את יושב-ראש רמ"י? מי ממנה את חברי ההנהלה של רמ"י? זה ממשלת ישראל

חמד עמאר:  אם ממשלת ישראל תחליט לפרק את רמ"י – ואתה היום בשלטון – היא יכולה לפרק את רמ"י

חמד עמאר:  אם היא מחליטה לא לפרק את רמ"י, היא לא תפרק את רמ"י

חמד עמאר:      אני שומע אותו מדבר על מטר – 17,000 שקל

חמד עמאר:  100 מטר זה כבר 1

חמד עמאר: 7 מיליון

יצחק פינדרוס: לא, הוא נתן הנחה

חמד עמאר: איך צעיר במדינת ישראל יכול לקנות דירה, כאשר מחיר הקרקע במדינת ישראל, בלתי אפשרי לשמוע עליו? בלתי אפשרי

חמד עמאר:       אני אגיד לך, אני עשיתי משהו כשהייתי בממשלה עכשיו בקשר למגזר הדרוזי

חמד עמאר:  הבאתי הנחה לחיילים משוחררים בפיתוח וגם במחיר הקרקע עד 90%

חמד עמאר:  עשו כל כך הרבה תרגילים שם, שמחיר הקרקע לא הוזל

חמד עמאר:  ישן מול חדש, מבני ציבור, כל מיני סעיפים שהכניסו שם, שאותו צעיר, כל ההנחה שנתנו, כל ה-90%, יצא שמחיר הקרקע אותו דבר כאילו היה הולך וקונה אותה בשוק הפרטי

חמד עמאר:       לכן, אנחנו מתעסקים עם גוף שצריך לפרק אותו

חמד עמאר:  זאת העמדה שלי כבר יותר מ-14 שנים כאן בכנסת, שהגוף הזה, חייבים לפרק אותו ושהממשלה תיקח על עצמה את האחריות, אחרת אתה לא יכול להוזיל את מחיר הדיור במדינת ישראל

חמד עמאר:  בלתי אפשרי

משה גפני: תודה רבה

משה גפני:  מר אריאל רוזנברג, משרד הבינוי והשיכון

אריאל רוזנברג: שלום לכם

אריאל רוזנברג:  משרד הבינוי והשיכון, בשנים האחרונות ביתר שאת, יחד עם רשות מקרקעי ישראל והשרים האחראים, מטפלים בכל הנושא של הדיור בר השגה, בשמותיו השונים: מחיר מטרה, מחיר למשתכן, וכן הלאה

אריאל רוזנברג:       אני אתן כמה נתונים

אריאל רוזנברג:  אני חסיד גדול בעצם של השיטות השונות, יש יתרונות וחסרונות לכל שיטה, אני אתן כמה נתונים כלליים, וככל שיהיו לכם שאלות כמובן אני אענה עליהן

אריאל רוזנברג:       יש כרגע 151,000 זכאים פעילים שבעצם נושאים את עיניהם לממשלה, וכשאני אומר נושאים את עיניהם, כי אין להם כנראה ברירה אחרת, כי היום גם זוג בעשירון שמיני – וזו הטרגדיה הגדולה לטעמי – קשה לו מאוד להתמודד עם מחירי הדירות, בטח ובטח לעשירונים רביעי, חמישי, שישי ומטה, אבל בעצם הרבה מאוד זוגות צעירים, הדרך היחידה שלהם להגיע לדירה, חוץ מהורים עשירים, זה בעצם דיור בר השגה למיניו של הממשלה

אריאל רוזנברג:  היום יש כרגע 152,000 זכאים

מיכאל ביטון: מה החתך הסוציואקונומי של אלה שזוכים במטרה ומופחת, ורמת הכנסה ממוצעת של הזוג שמגיש?     

אריאל רוזנברג: דווקא בקטע הזה אנחנו עשינו סקר גדול מאוד לאחרונה, יחד עם נתונים של רשות המיסים

אריאל רוזנברג:  פה הנתונים מוכיחים שעיקר הזוכים הם בין עשירון שלישי לשמיני

מיכאל ביטון: זה לא מה שפורסם

חיים גבתי: השאלה היא לא אם זכו

חיים גבתי:  האם מימשו

מיכאל ביטון: העשירונים הגבוהים זוכים במחיר מופחת מטרה

משה גפני: רבותיי, אין לנו הרבה זמן

אריאל רוזנברג: אלה הנתונים, מי שירצה אפשר לעיין בהם

משה גפני: מה היעד?      

אריאל רוזנברג: עוד פעם, אם אתה שואל אותי בתור - - -     

משה גפני: בתור משרד השיכון

אריאל רוזנברג: בתור פקיד מקצועי, היעד הוא להגדיל את מספר יחידות הדיור לזכאים כמה שיותר

משה גפני: ומה עושים בעניין הזה?      

אריאל רוזנברג: עכשיו בונים תוכנית חדשה-ישנה

אריאל רוזנברג:  אנחנו לא יכול לדבר על משהו שבונים כי עוד אין החלטות ואני לא מקבל החלטות, אני רק מייעץ, אבל בסופו של דבר אם זה היה תלוי בי - - -     

משה גפני: מה היעד של המשרד?     

אריאל רוזנברג: היעד של המשרד להגדיל את תוכניות הדיור בר השגה ולהגדיל את ההנחות

משה גפני: ומה אתם עושים בעניין הזה?     

אריאל רוזנברג: מכינים עכשיו תוכנית שהיא תהיה, מקווה, התוכנית הכי טובה שתיתן פתרון לכמה שיותר זוגות צעירים כי שוב אני אומר, גם עשירון שמיני היום, קשה לו מאוד להגיע לדירה

אריאל רוזנברג:  מחיר דירה ממוצע בישראל – אני לא יודע אם אנשים פה יודעים – הוא 1

אריאל רוזנברג: 850 מיליון שקלים

אריאל רוזנברג:  מחיר דירה ממוצע כשאני משקלל את הדירות מדן ועד אילת, כולל דירות יד שנייה, כולל דירות - - -     

משה גפני: נמתין לתוכנית

משה גפני:  תודה רבה

משה גפני:  חברת הכנסת אימאן ח'טיב יאסין, בבקשה

אימאן ח'טיב יאסין: בוקר טוב לכולם

משה גפני: אנחנו כבר לא בבוקר

אימאן ח'טיב יאסין: בוקר, לילה, במקום הזה הכול אותו דבר

אימאן ח'טיב יאסין:  לצערי הרב, הכול שחור

משה גפני: שחור?     

אימאן ח'טיב יאסין: שחור

אימאן ח'טיב יאסין:  שחור

משה גפני: לא

משה גפני:  יש גם ורוד

אימאן ח'טיב יאסין: לא

אימאן ח'טיב יאסין:  אם אנחנו מדברים על דיור באופן ספציפי - - -     

משה גפני: הדיור זה שחור

אימאן ח'טיב יאסין: ואם אני אסתכל על המקום שאני באה ממנו ועל החברה הערבית, המצב על הפנים

אימאן ח'טיב יאסין:  אתמול הייתי בביקור אצל משפחה בעכו: שש משפחות, 20 נפשות, שגרים במקום מסוים 70 שנה, 70 שנה, ועכשיו רוצים להוציא אותם משם בלי שום - - -     

עאידה תומא סלימאן: על קרקע של הכנסייה

עאידה תומא סלימאן:  כדאי להגיד

אימאן ח'טיב יאסין: כן

אימאן ח'טיב יאסין:  ולזרוק אותם לרחוב

אימאן ח'טיב יאסין:  אז זה טרי טרי, אין יותר שחור מזה

אימאן ח'טיב יאסין:  אם אני אסתכל על החברה הערבית, אנחנו מדברים על דיור ציבורי

אימאן ח'טיב יאסין:  מזה עשור, שני עשורים, התחילו בניית מבנים רוויי קומה בתוך החברה הערבית, מחירים בשמיים

אימאן ח'טיב יאסין:  מאיפה יוכל – לא רק זוג צעיר, ישנן משפחות שאין להן דירות, כאלה שהם או גרושים או אלמנות, שאין להם דירה, ולא רק זוגות צעירים

אימאן ח'טיב יאסין:      ולכן, כשצריך לתת תוכנית, צריך לקחת את כל האוכלוסייה

אימאן ח'טיב יאסין:  לצערי הרב, ממה ששמעתי פה, שהכול לאומי וציוני וצריך לחשוב על הצעירים

אימאן ח'טיב יאסין:  אז יש לי בשורה בשביל כולנו

אימאן ח'טיב יאסין:  אנחנו, הילדים שלנו, אנחנו בני המקום גם

אימאן ח'טיב יאסין:  אנחנו ילידים ואנחנו רוצים לחיות כאן ואין לנו מקום אחר ללכת אליו

אימאן ח'טיב יאסין:  ולכן, כשחושבים על פתרונות ועל תוכנית, צריך לתת פתרון לכולם

משה גפני: נכון

אימאן ח'טיב יאסין: לא יכול להיות, צעיר ערבי בקושי משתכר שכר מינימום

אימאן ח'טיב יאסין:  רוב היישובים שלנו זה בין אפס ל-3 בסוציואקונומי

אימאן ח'טיב יאסין:  מאיפה הוא יכול להביא את המיליון וחצי? איך הוא יוכל לקבל משכנתה כדי לשלם את ה-30% הראשונים ואחר כך לשלם לכל החיים? מאיפה הוא יביא? אז הוא יישאר כאילו זרוק?      

חמד עמאר: אין משכנתאות

אימאן ח'טיב יאסין: אין משכנתאות, אין כלום

אימאן ח'טיב יאסין:  ואחר כך הוא ישלם שכירות משכר מינימום כשיש לו שני ילדים קטנים? מה הוא יכול לעשות?      לכן, אם אתה מתכוון, כבודו, באמת להביא פתרון כולל, צריך להביא פתרון כולל בשביל כולם, להסתכל בעיניים פתוחות לכולם ולהיות אמיתיים וצודקים כלפי כולם

משה גפני: תודה רבה

משה גפני:  יפתח עשהאל, משרד האוצר

משה גפני:  מה התשובה שקיבלת מהממונים עליך? זה נכון מה שנאמר פה שאתם לא מעוניינים בהוזלת מחירים?      

יפתח עשהאל: בוודאי שלא

יפתח עשהאל:  אנחנו מבוקר עד לילה מתעסקים, עובדים, חושבים - - -     

משה גפני: במה אתם מתעסקים מבוקר עד לילה אני יודע, אבל - - -     

יפתח עשהאל: איך אפשר להוריד את מחירי הדירות

יפתח עשהאל:  יש המון שיטות, יש המון דרכים, אנחנו מקדמים את כולן

מיכאל ביטון: הצלחתם ביעדים שלכם מבוקר עד לילה?      

יפתח עשהאל: יושב פה דורון מהלמ"ס

מיכאל ביטון: תגיד, עשהאל, עשר שנים אתם מבוקר עד לילה לא ישנים - -     

יפתח עשהאל: זה עלה רק ב-20% ולא ב-40%

מיכאל ביטון: - - והצלחתם ביעד?      

משה גפני: תנו לו לדבר

משה גפני:  הוא הוזמן כדי להגיד את הדברים אפילו אם אתם לא מסכימים

יפתח עשהאל: התהליכים במחירי הדירות הם לא קצרי טווח, הם ארוכי טווח

משה גפני: שאלתי האם אתם מסכימים - - -     

מיכאל ביטון: עשר שנים זה קצר טווח?     

משה גפני: אי אפשר לדבר בוועדה הזאת

יצחק פינדרוס: אפשר לפרק את רמ"י ולפתור את הבעיה בלילה

משה גפני: שאלתי – היות והמחירים מזנקים כל הזמן, לא מפסיקים, אי אפשר להגיע לדירה – האם אתם מסכימים להוריד מהכסף שאתם מקבלים מרמ"י על מכירת קרקעות והמיסוי שאתם לוקחים על דירות, האם אתם מוכנים להוריד? כמו שהורידו בבלו על הדלק, כמו שמורידים במקומות אחרים, האם אתם מסכימים להכניס יד לכיס, להוציא כך שזכאים לדיור, זוגות צעירים, יקבלו את הדירה בפחות או יקנו אותה בפחות כסף? אתם שותפים שלהם

יפתח עשהאל: אז נבדק והתשובה היא כמובן חיובית

משה גפני: מה חיובית?      

יפתח עשהאל: אנחנו לקחנו את ההצעה ושכללנו אותה

אליהו דלל: תוותרו על מחיר הקרקע

יפתח עשהאל: אני אדגיש

יפתח עשהאל:  אנחנו, אחוז - - -     

קריאות: - - -     

משה גפני: תשמעו מה שהוא אומר

חמד עמאר: אני אופוזיציה, אבל אני לא מבין עכשיו

חמד עמאר:  אתם תוקפים פקיד

חמד עמאר:  יש שר שמחליט

חמד עמאר:  מה, הוא מחליט או ראש אגף תקציבים מחליט? יש שר שמחליט

קריאה: ביקש ממנו היושב-ראש לבדוק, מה אתה רוצה ממנו

קריאות: - - -     

משה גפני: תודה רבה, אני מבקש לא להפריע

משה גפני:  מספיק

משה גפני:  אדוני משרד האוצר, אני לא אאפשר שיפריעו לך

משה גפני:  תענה על השאלות ותגיד, הרי אנחנו תולים בכם תקווה שאתם תשנו מדיניות ותורידו את המחירים

משה גפני:  בבקשה

יפתח עשהאל: כמו שאמר גם חברי ניסים מרמ"י, אחוז מאוד מצומצם של הקרקעות בישראל נמכרות במכרזים שוק חופשי, כמו שקראו לזה פה, של מרבה במחיר

יפתח עשהאל:  מרבית הקרקעות, מעל שלושת-רבעי מהקרקעות שנמכרות על ידי רשות מקרקעי ישראל, נמכרות בהנחה, בין אם זה מחיר מטרה, בין אם זה השכרה ובין אם זה הרבה שיטות גם במגזר הכפרי

יפתח עשהאל:       יותר מזה

יפתח עשהאל:  אנחנו, גם בחוק ההסדרים האחרון ובעתיד, אנחנו מאוד שמים דגש על דיור להשכרה, על הגדלת היצע, על דירות קטנות ועל נגישות של דירות לאוכלוסייה הכללית, וגם של זכאים

יפתח עשהאל:  זו הדרך שאנחנו רואים, ובראייתנו זה גם בקרוב יניב את התוצאות

יפתח עשהאל:  אנחנו רואים כבר בעדכון האחרון של הלמ"ס שהעלייה נעצרה

משה גפני: רק שתדע, יפתח

משה גפני:  תדע שאתם מגיעים עוד מעט עם תקציב לכאן, ואנחנו כאן נעמוד על העניין הזה של הוזלת מחירי הדירות

משה גפני:  הרי לא נאפשר את המצב הזה שהוא יימשך הלאה וייזקף לחובתנו

משה גפני:  תיקחו את זה בחשבון, ואני מודה לך על הדברים – שלא עזרו לנו הרבה אבל לא חשוב

משה גפני:  ולדימיר, בבקשה

ולדימיר בליאק: תודה רבה, אדוני היושב-ראש

ולדימיר בליאק:  האמת שאנחנו באירוע הזה כבר לפחות 15 שנה

ולדימיר בליאק:  הייתה עלייה של 130% בממשלות נתניהו מ-2009 עד 2021

יצחק פינדרוס: אה, ביבי אשם

אליהו דלל: נתון לא נכון

ולדימיר בליאק: אני יכול לדבר?      

משה גפני: אני מבקש לא להפריע לו

אליהו דלל: זה נתון לא נכון

משה גפני: דלל

ולדימיר בליאק: אני הפרעתי לך?     

משה גפני: רשות הדיבור היא שלך, רק תדע שבשנה וחצי האחרונות זה החריף

חמד עמאר: אתה לא מוזיל מחיר קרקע בשבועיים ולא בחודשיים ולא בחצי שנה

חמד עמאר:  אתה אמרת עכשיו, זה לוקח זמן

חמד עמאר:  אנחנו הגדלנו בהרבה את ההיצע

ולדימיר בליאק: תגיד לי מתי אני יכול להתחיל

משה גפני: בבקשה

ולדימיר בליאק: הייתה עלייה של 130% בממשלות נתניהו, אומנם בשנה האחרונה גם הייתה עלייה של 20% - - -     

חמד עמאר: כי היה היצע של 40,000 יחידות דיור

ולדימיר בליאק: כי לא עשיתם שום דבר שלוש שנים לפני

ולדימיר בליאק:  היו תוכניות אינסוף, ומעט מאוד עזר

ולדימיר בליאק:  אני רוצה להגיד כי בסופו של דבר, אם מדי שנה נכנסים לשוק בין 70,000 ל-75,000 זוגות ואתה בונה בין 45,000 ל-55,000, אז המחירים יעלו

ולדימיר בליאק:       ולכן, בשנתיים האחרונות – ושמענו פה את נציג רמ"י שאישר את זה – הגדלנו מאוד את השיווקים, הגדלנו מאוד את התחלות הבנייה

ולדימיר בליאק:  לא מספיק, אז צריך להמשיך לבנות גם למכירה וגם להשכרה לטווח ארוך כי גם זה פתרון, יצירת שוק מקביל, וחבל שלא עשינו את זה מספיק בשנים האחרונות

ולדימיר בליאק:       בנוסף, אני בעד להקשיב לשלטון המקומי, גם בנושאים נוספים וגם בנושא הזה כי ההצעה שהעלה פה חיים ביבס – אני מודה שהוא ראש העיר שלי – היא הצעה שעושה שכל

משה גפני: לגבי הארנונה שלו, זה בסדר?     

ולדימיר בליאק: לא, אני לא דואג לארנונה שלי

חיים גבתי: תלוי מה האוצר - - -     

ולדימיר בליאק: אנחנו נעשה על זה דיון נפרד

משה גפני: חיים, זה בהומור

משה גפני:  בבקשה

ולדימיר בליאק: לבנות למכירה, לבנות לשכירות לטווח ארוך ולהקשיב לשלטון המקומי

ולדימיר בליאק:  תודה רבה

משה גפני: תודה רבה

משה גפני:  גברת בוגין, יושבת-ראש לשכת שמאי המקרקעין

משה גפני:  ביקשת לדבר, בבקשה

משה גפני:  אם אפשר בקצרה, אנחנו צריכים להתכנס

יצחק פינדרוס: כולנו מברכים אותה על הבחירה

משה גפני: סיכום, ואנחנו נמשיך את הדיון הזה

נחמה בוגין: תודה רבה, אדוני, וצוהריים טובים

נחמה בוגין:  אני באמת אדבר בקצרה

נחמה בוגין:  אין ויכוח על זה שהמצב קשה ואין ויכוח על זה שצריך למצוא פתרונות

נחמה בוגין:  אני לחלוטין מצטרפת למה שנאמר פה בנושא רמ"י

קריאות: - - -     

נחמה בוגין: אני עוד מעט אגיד בדיוק איזה דברים

נחמה בוגין:  אני חושבת שרמ"י שכח כבר מזמן שהוא בעצם גוף ציבורי שצריך לדאוג לזוגות הצעירים ולתושבי מדינת ישראל, והפך מזמן לפעול כגוף מסחרי שכל מה שמעניין אותו הוא להגדיל את הרווחים שלו, ולאו דווקא להשקיע אותם במקומות הנכונים

נחמה בוגין:  זה דבר אחד

נחמה בוגין:      בכל זאת, בשביל להיות פרקטית, אם יש שתי קרני אור שאפשר לראות בשוק הנדל"ן, לפחות בעשור הקרוב, אני חושבת שנושא של התחדשות עירונית ושל דיור להשכרה הם בהחלט אפיקים שיכולים לתת פתרונות לא רעים בכלל

נחמה בוגין:      בנושא התחדשות עירונית, אני דווקא מאוד מאוד שמחה לראות שהשוק הזה – וסליחה שאני מזכירה מילה שאולי אנחנו לא רוצים לזכור, אקספוננציאלי – אבל הנושא של התחדשות עירונית באמת מתקדם בצורה מדהימה ואני חושבת שההקלות שנכנסו בחוק ההסדרים האחרון בהחלט נתנו לזה תמיכה וכדאי מאוד להמשיך

נחמה בוגין:       בנושא של דיור להשכרה אני חושבת שצריך לתת את הדעת לשני תחומים

נחמה בוגין:  גם בצד התכנוני, אני רואה כמגמה מאוד נכונה שבשנים האחרונות ועדות התכנון מחייבות בתוכניות להקצות דיור להשכרה או בהישג יד, לא משנה איך קוראים לזה

נחמה בוגין:  אני חושבת שאת המגמה הזאת צריך לחזק, אבל כל זה צריך להיות יחד עם הטבות ממשלה, במיוחד בתקופה הזאת שהריבית עולה, וזה טיפה עוצר

נחמה בוגין:       אני מבינה מאדוני שזמני קצר

משה גפני: נכון, אנחנו צריכים לסיים

משה גפני:  מגיע נגיד בנק ישראל

נחמה בוגין: המשפט האחרון שאני רוצה לומר, ולטעמי בכל הכבוד, הוא חשוב לא פחות

נחמה בוגין:  אני חושבת שצריך ורצוי לערב את שמאי המקרקעין בצורה הרבה יותר משמעותית במציאת הפתרונות, אפילו נתחיל מדירקטורים בחברות ציבוריות שיהיו שמאי מקרקעין, ועוד כהנה וכהנה

נחמה בוגין:  תודה רבה

משה גפני: תודה רבה

משה גפני:  חבר הכנסת מיכאל ביטון

מיכאל ביטון: אני רוצה להגיד לך כמה נקודות

משה גפני: בקצרה, מיכאל

מיכאל ביטון: תן לי, זה בנשמה שלי

מיכאל ביטון:  האחרון שבנה פה בתים בזול זה אריק שרון, הבא בתור עשה מחיר למשתכן והוא הכריח את השוק לבנות רק מחיר למשתכן, אז זה היה דרמטי

מיכאל ביטון:  מאז המצב רק מחמיר

מיכאל ביטון:       אסור לדבר על מחירי הדיור, צריך לדבר על דיור בר השגה

מיכאל ביטון:  אפשר לבנות דירה במרכז,  סובב מרכז, במיליון שקל, 70 עד 80 מטר, שלושה חדרים

מיכאל ביטון:  ויתור גדול של המדינה על הקרקע, ואפשר לבנות במיליון שקלים בסובב מרכז

מיכאל ביטון:       בפריפריה – צמוד קרקע, רבע דונם, 80 מטר בנוי וזכאות לעוד 80 מטר גג, גם כן במיליון שקלים, ושם אפשר דירות יותר גדולות כי הקרקע זולה

מיכאל ביטון:       אסור להפקיר את הדיור הציבורי והוא צריך להשכיר דירות גם לזוגות צעירים, לא רק לרווחתיים, אבל זה אם אנחנו נבנה 200,000 דירות של דיור ציבורי

מיכאל ביטון:       תאגיד המים ייקר את עלות הבתים ב-3% עד 4% כי אגרות ביוב ומים הן 30,000, 40,000 שקל

מיכאל ביטון:  רק שתדע את הדבר הזה

מיכאל ביטון:  תראה, אני הכול עושה טלגרפית

משה גפני: כן, כי אנחנו נמשיך את הדיון הזה

מיכאל ביטון: אין נועזות אמיתית במדינת ישראל להכריע, אף אחד לא רוצה להוזיל את הדירות, ומי שקונה את הדירות אלה משקיעים

מיכאל ביטון:  גם אם אתה תשווק 120,000 בתים בשנה – והיו 100,000 שיווקים – זה לא מוזיל כי המשקיעים קונים, לספסר, אבל לא מי שזכאי

מיכאל ביטון:  מי שזכאי יוכל לקנות במיליון, לא ב-1

מיכאל ביטון: 8 מיליון

מיכאל ביטון:       דבר אחרון, גם בצד של עזרה לזוג צעיר

מיכאל ביטון:  99% מחותמי המשכנתה משלמים אותה, למה אנחנו צריכים להגביל את זה ל-70%? בואו נעשה את זה 80%, 85% לזכאי דיור, דירה ראשונה, במקום שייקח הלוואות משלימות ואז יותר יוכלו ללכת לבנק, להביא את הכסף ולא להיחנק בהלוואות רעות שחורות קצרות טווח שחונקות אותם בשנים הראשונות הכי קשות של החיים של זוג צעיר

מיכאל ביטון:       אני אומר לך, אמרתי את זה לשר השיכון, אפשר להוזיל את הדירות

מיכאל ביטון:  אם הוא רק יחליט והוא לא יספור אף אחד, אפשר להוזיל את הדירות בישראל

משה גפני: תודה רבה

משה גפני:  חיים פייגלין, סגן נשיא בוני הארץ

משה גפני:  בקצרה, כבר לא נשאר לנו הרבה זמן

חיים ילין: אדוני היושב-ראש, קיבלנו היום בבוקר תזכורת נוראית משכנותינו מצפון מה קורה ומה יכול לקרות ברעידת אדמה פה בישראל

חיים ילין:       יש פה כ-600,000 דירות עם בערך שני מיליון איש שחיים ללא תקן לרעידות אדמה, בבניינים שאינם ראויים

חיים ילין:  המפעל הזה שנקרא תמ"א 38 והתחדשות עירונית פינוי-בינוי חייב לקבל עוד בוסטים, עוד דחיפה, בעיקר בפריפריה

חיים ילין:  רעידת אדמה כזאת יכלה להחריב את קריית שמונה, טבריה, בית שאן, אילת, ערד, חלקים מירושלים, צפת, לעשות פה הרס אדיר אם היא הייתה קורית פה

חיים ילין:       אני קורא להאריך מיידית לחמש שנים את תמ"א 38 ולתת את כל ההטבות שהמליצה הוועדה הבין-משרדית לתמריצים בפריפריה, להקלות מס, להעמדת קרקע משלימה

חיים ילין:  זה דבר אחד

חיים ילין:      דבר שני זה העניין של מיסוי

חיים ילין:  55% ממחירי הדירות בישראל הם ממוסים מעבר למיסוי הרגיל של כל מוצר אחר בישראל, לכן אנחנו קוראים ומבקשים ומתחננים שבממשלה הזאת יהפכו את המוצר שנקרא דירה למוצר שיש עליו מס ערך מוסף ומס הכנסה

חיים ילין:  זה הכול, זהו, כמו כל מוצר אחר, ואז אפשר יהיה להוריד את מחירי הדירות

משה גפני: תודה רבה

משה גפני:  כמה ועדות הכנסת, אנחנו אמורים לדון בעניין הזה של רעידות אדמה

משה גפני:  אנחנו נקיים דיון בימים הקרובים על העניין הזה, גם של הביטוח, מה שנקבע לעניין הזה

משה גפני:  יש הזנחה בעניין הזה ואני מסכים עם מה שאמרת, אנחנו נצטרך לטפל בעניין

משה גפני:  חברת הכנסת עאידה תומא סלימאן, בבקשה

עאידה תומא סלימאן: תודה, כבוד היושב-ראש, כמי שהתעוררה היום עם רעידת אדמה וראתה את הבית שלה זז לכל הכיוונים, אני מצטרפת לבקשה באמת לקיים דיון רציני, במיוחד כאשר אני מסתכלת על עכו העתיקה ואני חושבת מה יכול להיות דווקא בעכו העתיקה כשזה קורה

משה גפני: אנחנו כנראה נקיים בשבוע הבא דיון

משה גפני:  נבדוק תיכף

אימאן ח'טיב יאסין: כל היישובים הערביים על הפנים

עאידה תומא סלימאן: כן

עאידה תומא סלימאן:  בענייננו, אני שומעת פה מושגים של התחדשות עירונית, דיור להשכרה, דיור ציבורי, דירות קטנות לזוגות צעירים, מחיר למשתכן, מחיר מטרה

עאידה תומא סלימאן:  אלה מושגים שכמעט כמעט כמעט לא מכירים אותם באוכלוסייה הערבית

עאידה תומא סלימאן:  מכירים אותם אם הם גרים בסביבה נגיד ליד העיר כמו שלי, עכו, או בעכו

עאידה תומא סלימאן:  כל שאר הפתרונות האלה לא קיימים

עאידה תומא סלימאן:       אם אנחנו מדברים על קרקעות ועל כמה יחידות וכמה נמכרו, 100,000, הייתי רוצה לדעת נגיד מרמ"י כמה שווק באוכלוסייה הערבית, בכפרים ובערים הערביות, וכמה יחידות כאלה יש

עאידה תומא סלימאן:  אני הייתי רוצה לשמוע ממשרד השיכון לאיזה תוכניות מתכוונים

עאידה תומא סלימאן:      אני לא רוצה להיכנס לדיון על המשאב הלאומי ואלה הקרקעות של כלל אזרחי מדינת ישראל, במיוחד שהקרקעות האלה בעיקר הגיעו מהפקעות או מחוק נכסי נפקדים, שבעיקר היו צריכים להיות משאב אמיתי גם כן לאוכלוסייה הערבית

עאידה תומא סלימאן:       נגמרו הרזרבות אצלנו, לא נשאר

עאידה תומא סלימאן:  מה מתוכנן לאוכלוסייה הערבית מבחינת התרחבות, מבחינת שיווק קרקעות כאלה, שבעיקרן פעם היו אמורות לשרת את האוכלוסייה הערבית?     

משה גפני: אני מבקש מנציג האוצר, מנציג רמ"י ונציג השיכון

משה גפני:  לישיבה הבאה – אנחנו נמשיך את הישיבה הזאת – אני רוצה לדעת מה התוכניות לגבי האוכלוסייה הערבית

משה גפני:  אני כמובן רוצה לדעת על האוכלוסייה היהודית, אבל אני רוצה לדעת ספציפית גם על האוכלוסייה הערבית

עאידה תומא סלימאן: ודיווח על מה שנעשה בשנה שעברה

משה גפני: מה נעשה בשנה, שנתיים האחרונות ומה התוכניות לעתיד

משה גפני:  ספציפית לגבי האוכלוסייה הזאת

עאידה תומא סלימאן: אני חייבת להגיד, יש עכשיו גם תופעה חדשה וצריך לשים לב אליה, ששיווק קרקעות, גם כן חלקות באוכלוסייה הערבית, לפעמים משתלטים על זה מי שיכול באמת להרבות במחיר ומוכרים אחר כך במחיר יותר גבוה לאנשים שזכאים

עאידה תומא סלימאן:  יש עסקנים שמתעסקים בזה

עאידה תומא סלימאן:  איך מתוכנן לעקוף את התופעה הזו או לבטל את התופעה כדי לאפשר בנייה?      אני אשמח לקבל את התשובות

עאידה תומא סלימאן:  תודה, כבוד היושב-ראש

משה גפני: תודה רבה

עאידה תומא סלימאן: רק להזכיר, 2% מהמשכנתאות במדינת ישראל הן משכנתאות שניתנות לאזרחים הערבים

עאידה תומא סלימאן:  זה עוד חסם שלא מאפשר להרבה אנשים - - -     

משה גפני: מה זה 2%?     

עאידה תומא סלימאן: 2% מהמשכנתאות, מקבלי המשכנתאות

חמד עמאר: במגזר הערבי לא יכולים לקבל משכנתה

משה גפני: כן, הבנתי

משה גפני:  תודה

משה גפני:  ראש מועצת רמת ישי, עופר בן אליעזר

עופר בן אליעזר: צוהריים טובים

עופר בן אליעזר:  קודם כול, כל הכבוד על הדיון החשוב הזה

עופר בן אליעזר:  אני רוצה להגיד שני דברים

עופר בן אליעזר:  אחד, את האוצר, את רמ"י ואת משרד השיכון אנחנו שומעים כבר עשרות שנים, שיש תוכנית וזה קורה וזה קורה, ואני חושב שאמרת נכון, בסוף זה תפקידה של הממשלה לקבל החלטה לעשות את השינוי – הרדיקלי יותר, הרדיקלי פחות – כי המחירים הם בלתי נסבלים

עופר בן אליעזר:      אני חושב שכמו שאמר ידידי חיים ביבס, יושב-ראש מרכז השלטון המקומי, אנחנו, הרשויות המקומיות, יכולות להבין את זה - - -     

משה גפני: יותר מדי פעמים אתם אומרים שחיים ביבס צודק

עופר בן אליעזר: אז אתה יודע מה, יכול להיות שהוא צודק

עופר בן אליעזר:  לא? אם אנחנו אומרים את זה הרבה פעמים, ודרך אגב, הוכחנו את זה

חיים גבתי: לא נעים לי להגיד לך, אדוני היושב-ראש, אם אנחנו היינו מנהלים דרך הוועדה הזאת את נושא הדיור במדינת ישראל, היינו מורידים את מחירי הדירות

אליהו דלל: אין ספק

חיים גבתי: מה שקורה, נשמע פה הרבה היגיון

חיים גבתי:  אתה יוצא החוצה ואז אתה מגלה ששם אין אחד שמחובר לקרקע

חיים גבתי:  לא רק שהם לא מחוברים, זה בגלל שהם לא רוצים

משה גפני: לא נרפה מזה

משה גפני:  בסדר, מאה אחוז

עופר בן אליעזר: מה שחיים הציע, ולהעביר סמכויות לרשויות המקומיות, שאנחנו נוכל לקדם את הבינוי, צריך להוריד את מחירי הקרקע

עופר בן אליעזר:  אמרתי, אם הממשלה לא תיקח את זה, ולא מדובר רק על חדרה-גדרה, מדובר בכל הארץ, ואני אומר, גם בפריפריה המחירים הפכו מטורפים

עופר בן אליעזר:  זו החלטה שאתה יכול להוביל אותה בצורה מאוד מושכלת, נכונה וביצועית

עופר בן אליעזר:  תודה

משה גפני: תודה רבה

משה גפני:  אני לא אוכל להמשיך, אנחנו נמשיך את הדיון הזה, ואלה שלא דיברו עדיין, יקבלו רשות דיבור בתחילת הדיון

משה גפני:       אני מבקש לומר לכם שבין מרכיבי עליית המחירים, מה שזוג צעיר או משפחה זקוקה זה המשכנתה

משה גפני:  המשכנתה היא חלק בלתי נפרד ממחירי הדירות בסופו של דבר, ועכשיו, בעידן הזה שבו הריבית עולה כל הזמן ולא מפסיקה לעלות, המשמעות של העניין זה שאותו זוג צעיר שקונה דירה אחרי שהמדינה לוקחת ממנו את המס שלה ואת הכסף, צריך לשלם על המשכנתה הרבה יותר מאשר אותו זוג – כששני בני הזוג עובדים – תכנן לשלם על המשכנתאות

משה גפני:       אי לזאת ובהתאם לכך, אדוני יושב-ראש סיעת יהדות התורה, מתחילים להביא הצעות חוק פרטיות למליאת הכנסת בשבוע הבא, ואני הראשון ברשימה של דגל התורה

יצחק פינדרוס: ושל אגודת ישראל, אני מחדש לך

משה גפני: ושל אגודת ישראל

משה גפני:  נשארתי בכנסת ולא הלכתי להיות שר, אז אני הראשון שבוחר את החוק ואני הולך להביא את החוק הראשון – לא להעלות את מחירי הריבית למשכנתאות – ונראה מה יעשו בוועדת שרים ונראה מה יעשו במליאת הכנסת

משה גפני:  אני יודע שיש חוקים אחרים שאם הייתי מביא אותם, הם היו עוברים בקלות, אני הולך להתמודד עם הדבר הזה

משה גפני:  זה בלתי אפשרי, אנחנו אשמים בכל מה שקורה עם זוגות צעירים, עם המשפחות הללו

משה גפני:       אני מבקש  מנציג משרד האוצר שלא תתנגדו לחוק שלנו, זה חוק שנדמה לי כל חברי ועדת הכספים חתומים עליו

משה גפני:  אל תתנגדו לחוק הזה, תוכיחו שאתם באמת מחוברים לציבור

מיכאל ביטון: אתה מתכוון לחוק הקפאת משכנתה

משה גפני: כן

מיכאל ביטון: לא, פשוט רציתי שיהיה ברור

יצחק פינדרוס: אדוני היושב-ראש, בתור שלי אני יכול להביא פירוק רשות מקרקעי ישראל?      

משה גפני: לא, זה צריך - - -     

יצחק פינדרוס: צריך דיון בסיעה

מיכאל ביטון: פינדרוס, תגמור לפרק את מערכת המשפט, אחרי זה תלך - - -     

יצחק פינדרוס: זה כבר פירקנו

מיכאל ביטון: לא, לא, לא

מיכאל ביטון:  לא פירקתם כל כך מהר

משה גפני: רבותיי

משה גפני:  חבר הכנסת אברהם בצלאל, אתה הגשת את ההצעה לסדר-היום

משה גפני:  אני לא משלים את הדיון עכשיו, זה דיון ארוך יותר

משה גפני:  אני אקיים דיון נוסף ואז אנחנו נקבל החלטה בהצעה לסדר-היום שלך

משה גפני:       אני נאלץ לסיים כאן מכיוון שמגיע נגיד בנק ישראל עם הצעת התקציב של בנק ישראל

יצחק פינדרוס: ולהעלות עוד קצת את הריבית

משה גפני: אני מודה לכם על הדיון הזה, אנחנו נמשיך אותו בעזרת השם

משה גפני:       תודה רבה, הישיבה נעולה